Яскравае тэатралізаванае прадстаўленне, падрыхтаванае Раённым цэнтрам культуры і адпачынку, ахапіла асноўныя этапы станаўлення і развіцця Чэрвеня. Так, 28 красавіка 1387 года князь Вялікага Княства Літоўскага і кароль Польшчы Ягайла спецыяльным прывілеем перадае брату Скіргайлу ўладанні на Беларусі. Гэта першыя пісьмовыя згадкі пра Ігумен. 3 мая 1795 года мястэчка набывае статус горада і павятовага цэнтра Мінскай губерні, а праз год - атрымлівае герб: у блакітным полі сярэбраны куст кветак, які акружаюць пяць залатых пчол. Традыцыі пчалярства і бортніцтва і сёння падтрымліваюцца на Чэрвеньшчыне.